**Savielly Tartakower** (\* 22. február 1887 Rostov nad Donom, Rusko – † 2. február 1956 Paríž, Francúzsko) – iné podoby krstného mena boli *Savelij, Saviely, Ksawery* – bol poľský a francúzsky šachista, medzinárodný veľmajster od roku 1950, popredný svetový šachista medzivojnového obdobia.

Pochádzal z poľsko-židovskej rodiny. Už v detstve sa jeho rodina presťahovala z Ruska do Rakúska. Od roku 1924 žil vo Francúzsku, napriek tomu v medzivojnovom období reprezentoval Poľsko. Prvé šachové úspechy zaznamenal počas štúdií vo Viedni (vyštudoval právo). Prvý medzinárodný turnaj absolvoval v Barmen 1905, kde vo "vedľajšom" turnaji delil 1.-2. miesto, užší zápas o 1. miesto však prehral. Na turnaji vo Viedni 1907 bol 3.-5. Potom však prišlo chudobné obdobie, keď sa objavoval v dolnej polovici výsledkových listín.

Až po 1. svetovej vojne Tartakower prenikol do svetovej špičky. V tomto období sa zúčastnil mnohých turnajov. Jeho najlepšie výsledky do 2. svetovej vojny boli:

Berlín 1920 2.-3. Göteborg 1920 4.-7. Utrecht 1920 2. Amsterdam 1920 2.-3. Budapešť 1921 3.-4. Haag 1921 2. Teplice 1922 3.-4. Viedeň 1922 2. Kodaň 1923 3. Viedeň 1923 1. Moravská Ostrava 1923 5.-6. Hastings 1924/25 (B-turnaj) 1.-3. Baden-Baden 1925 5.-6. Debrecín 1925 2.-3. Mariánske Lázne 1925 5.-6. Paríž 1925 2. Moskva 1925 5.-6. Amsterdam 1926 2. Bardejov 1926 1.-2. Drážďany 1926 4. Gent 1926 1. Semmering 1926 4.-5. Hastings 1926/27 1. Bad Homburg 1927 3. Bad Niendorf 1927 1.-2. Londýn 1927 1.-2. Hastings 1927/28 1. Berlín 1928 3. Giessen 1928 2.-3. Viedeň 1928 2.-5. Paríž 1929 1. Scarborough 1929 1.-2. Budapešť 1929 3. Barcelona 1929 2. Liége 1930 1. Nice 1930 1. Paríž 1930 3. Buenos Aires 1931 2. Londýn 1932 5.-6. Sitges 1934 3.-4. Lodž 1935 1. Hastings 1935/36 3. Zandvoort 1936 3.-4. Ľubľana 1938 3.-4. Lodž 1938 2.

Okrem toho vyhral majstrovstvá Poľska 1935 a 1937 a reprezentoval Poľsko na šachových olympiádach 1930 – 1939 s týmito výsledkami.

* 1930 Hamburg 12/16
* 1931 Praha 13½/18
* 1933 Folkestone 9/14
* 1935 Varšava 11½17
* 1937 Štokholm 6/13
* 1939 Buenos Aires 10½/17
* Celkovo: +39, =47, -9.
* V roku 1930 Poľsko zvíťazilo, v rokoch 1931 a 1939 bolo druhé a v rokoch 1935 a 1937 tretie.

Znovu sa na turnaje vrátil až po 2. svetovej vojne. Dokonca sa už v pokročilom veku zapojil aj do bojov o titul majstra sveta, keď sa v roku 1948 zúčastnil na medzipásmovom turnaji MS v Saltsjöbadene. Skončil tam 16. Na šachovej olympiáde v roku 1950 reprezentoval Francúzsko a dosiahol výsledok 7½/15(+5, =5, -5).

Na turnajoch hrával až do konca života a dosiahol aj niektoré dobré výsledky:

Hastings 1945/46 1. Londýn 1946 3. Hastings 1946/47 2. Budapešť 1948 4.-5. Southsea 1949 3. Paríž 1953(majstrovstvá Francúzska) 1.-2. a Paríž 1955 1.

Savielly Tartakower patril k hlavným predstaviteľom hypermodernej školy, ktorá významne obohatila šachovú teóriu. Je podľa neho pomenovaný populárny variant Dámskeho gambitu. Ako hráč bol v prvom rade výborný taktik, ktorý nachádzal v pozíciách vtipné a prekvapujúce riešenia. V otvorení často používal rôzne nekonvenčné varianty a experimenty. Bol aj významný šachový komentátor a spisovateľ. Napísal niekoľko kníh a množstvo novinových článkov, jeho komentáre sa vyznačovali vtipom, duchaplnosťou a zrozumiteľnosťou. Je autorom mnohých šachových aforizmov. Napríklad:

* *Šach je rozprávka o tisíc a jednej chybe*
* *Niekedy je veľmi ťažké vymyslieť chybný ťah.*
* *Komentátorov otáznik je často jediná chyba v partii.*
* *Kto hrá na turnaji najlepšie, skončí na 2. mieste. Vyhrá ten, kto má najviac šťastia.*

Okrem šachovej publicistiky sa Tartakower venoval aj prekladateľskej práci. Prekladal do nemčiny a francúzštiny ruskú poéziu.

Savielly Tartakower zomrel 2. 2. 1956 v Paríži.

Ukážka partie
-------------

* **Maróczy – Tartakower**
* Teplice 1922
* Holandská obrana, A85
* 1. d4 e6
* 2. c4 f5
* 3. Jc3 Jf6
* 4. a3 Se7
* 5. e3 O-O
* 6. Sd3 d5
* 7. Jf3 c6
* 8. O-O Je4
* 9. Dc2 Sd6
* 10. b3 Jd7
* 11. Sb2 Vf6
* 12. Vfe1 Vh6
* 13. g3 Df6
* 14. Sf1 g5
* 15. Vad1 g4
* 16. Jxe4 fxe4
* 17. Jd2 Vxh2!!
* 18. Kxh2 Dxf2+
* 19. Kh1 Jf6!
* 20. Ve2 Dxg3
* 21. Jb1 Jh5
* 22. Dd2 Sd7!
* 23. Vf2 Dh4+
* 24. Kg1 Sg3!
* 25. Sc3 Sxf2+
* 26. Dxf2 g3
* 27. Dg2 Vf8
* 28. Se1 Vxf1+!
* 29. Kxf1 e5
* 30. Kg1 Sg4
* 31. Sxg3 Jxg3
* 32. Ve1 Jf5
* 33. Qf2 Qg5
* 34. dxe5 Sf3+
* 35. Kf1 Jg3+
* Biely sa vzdal.

Autoritné údaje: * BnF: 119260539
* GND: 107565404
* ISNI: 0000 0000 7974 6251
* LCCN: n84237961
* NK ČR: mzk2008469309
* VIAF: 46767749
* WorldCat: lccn-n84237961